02018O0016 — DA — 02.10.2019 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

DEN EUROPÆISKE CENTRALBANKS RETNINGSLINJE (EU) 2018/876

af 1. juni 2018

om registeret for data om institutter og tilknyttede enheder (RIAD) (ECB/2018/16)







KAPITEL I

GENERELLE BESTEMMELSER

Artikel 1

Genstand og formål

1. Denne retningslinje fastsætter de nationale centralbankers forpligtelser for så vidt angår indberetning af referencedata til, vedligeholdelse og forvaltning af datakvalitet i RIAD, samt visse forpligtelser for ECB i forbindelse med ordninger for datavedligeholdelse.

▼M1

2. RIAD er ESCB's delte datasæt for referencedata for individuelle enheder og forholdet mellem disse. RIAD skal fremme integrationen af CSDB, SHSDB og AnaCredit samt datasættene for monetære finansielle institutioner, investeringsforeninger, financial vehicle corporations, der deltager i securitisationstransaktioner, institutioner, der er relevante for betalingsstatistik, forsikringsselskaber og pensionskasser, der tilvejebringes i henhold til de pågældende ECB-retsakter om de statistiske indberetningskrav for disse enheder. RIAD vil derved støtte ESCB ved at gøre det muligt for det at udlede bl.a. konsoliderede bankeksponeringer og låntagerenes gældsætning på et konsolideret grundlag.

▼B

Artikel 2

Definitioner

I denne retningslinje forstås ved:

1) »enhed« : alle følgende: i) en juridisk enhed, ii) en juridisk enheds filial, iii) en kollektiv investeringsvirksomhed, og iv) enhver institutionel enhed, der ikke er omfattet af i), ii) eller iii),

2) »juridisk enhed« : en juridisk person, hvis eksistens er anerkendt i henhold til lovgivningen uafhængigt af de individer eller institutioner, som måtte eje den eller som er medlemmer af den, og en fysisk person, som selvstændigt udøver økonomisk aktivitet,

3) »juridisk person« : har samme betydning som defineret i artikel 1, nr. 5), i forordning (EU) 2016/867 (ECB/2016/13),

4) »filial« : et forretningssted, som udgør en juridisk afhængig del af en juridisk enhed, som er etableret i selskabsform,

5) »hovedsæde« : en enhed, der udøver kontrol med en eller flere ikke-residente enheder, som ikke er etableret i selskabsform,

6) »kollektiv investeringsvirksomhed« eller »UCITS« (collective investment undertaking) : har samme betydning som defineret i artikel 4, nr. 1), punkt 7, i Europa-Parlamentets og Rådets forordning (EU) nr. 575/2013 ( 1 ),

7) »institutionel enhed« : har samme betydning som defineret i afsnit 2.12 og 2.13 i bilag A til Europa-Parlamentets og Rådets forordning (EU) nr. 549/2013 ( 2 ),

8) »foretagende« : har samme betydning som defineret i afdeling III A i bilaget til Rådets forordning (EØF) nr. 696/93 ( 3 ),

9) »gruppe af foretagender« : har samme betydning som defineret i Afdeling III C i bilaget til forordning (EØF) nr. 696/93,

10) »bankkoncern« : en gruppe af finansielle enheder, der fungerer som en enkelt økonomisk enhed gennem fælles kontrol udøvet af et autoriseret kreditinstitut eller finansielt holdingselskab i overensstemmelse med forordning (EU) nr. 575/2013, og som er underlagt konsolideret regnskabsaflæggelse i overensstemmelse med International Financial Reporting Standard (IFRS) 10 ( 4 ),

11) »kontrol« : har samme betydning som defineret i artikel 4, nr. 1), punkt 37, i forordning (EU) nr. 575/2013,

12) »referencedata« : alle masterdata, der beskriver en individuel enhed og dens forhold til andre enheder, der er registreret i RIAD,

13) »RIAD-kode« : den entydige identifikationskode, der er skabt af den kompetente nationale centralbankbank eller af ECB for at identificere en enhed, der er registreret i RIAD,

14) »midlertidig RIAD-kode« : en identifikationskode, med et foruddefineret format, som er forskellig fra formatet for RIAD-koden, og som tildeles en ny enhed enten af de nationale centralbanker eller af ECB, når den registreres i RIAD, indtil en RIAD-kode tildeles,

15) »kompetent national centralbank« : den nationale centralbank, der er ansvarlig for forvaltningen af de enheder i RIAD, som er residente i dens medlemsstat,

16) »kompetent national myndighed« : har samme betydning som defineret i artikel 2, nr. 2), i Rådets forordning (EU) nr. 1024/2013 ( 5 ),

17) »regel for sammensætning« : prioritetsordenen for hver enkelt attribut, der anvendes af en national centralbank i forbindelse med modstridende datakilder,

18) »RIAD-knudepunkt« : et aktivitetscenter knyttet til RIAD indenfor ESCB, der anvendes med henblik på artikel 3 i denne retningslinje,

19) »resident enhed« : en enhed, som er resident i henhold til den betydning, der er defineret i artikel 1, nr. 4), i forordning (EF) nr. 2533/98,

20) »arbejdsdag« : alle dage undtagen lørdag, søndag eller en helligdag i ECB eller i den pågældende medlemsstat,

21) »identifikationskode for juridisk enhed« (LEI, Legal Entity Identifier) : en alfanumerisk referencekode i overensstemmelse med ISO 17442-standarden ( 6 ), som er tildelt en juridisk enhed,

22) »monetær finansiel institution« eller »MFI« : har samme betydning som defineret i artikel 1, litra a), i Den Europæiske Centralbanks forordning (EU) nr. 1071/2013 (ECB/2013/33) ( 7 ),

23) »investeringsforening« eller »IF« : har samme betydning som defineret i artikel 1, nr. 1), i Den Europæiske Centralbanks forordning (EU) nr. 1073/2013 (ECB/2013/38) ( 8 ),

24) »financial vehicle corporation« eller »FVC« : har samme betydning som defineret i artikel 1, nr. 1), i Den Europæiske Centralbanks forordning (EU) nr. 1075/2013 (ECB/2013/40) ( 9 ),

25) »institutioner, der er relevante for betalingsstatistik« eller »PSRI« (payment statistics relevant institutions) : udbydere af betalingstjenester, som defineret i artikel 4 i Europa-Parlamentets og Rådets direktiv (EU) 2015/2366 ( 10 ), og operatører af betalingssystemer, som er defineret som juridiske enheder, der er retligt ansvarlige for driften af et betalingssystem,

26) »forsikringsselskab« eller »IC« (insurance corporation) : har samme betydning som defineret i artikel 1, nr. 1), i Den Europæiske Centralbanks forordning (EU) nr. 1374/2014 (ECB/2014/50) ( 11 ),

27) »attribut« : de attributter, der indberettes for de datasæt, der er fastlagt i bilag I og II til denne retningslinje,

▼M1

28) »pensionskasse« eller »PF«har samme betydning som defineret i artikel 1, nr. 1), i Den Europæiske Centralbanks forordning (EU) 2018/231 (ECB/2018/2) ( 12 ),

29) »den korte eurorente«har samme betydning som defineret i artikel 2, nr. 2), i Den Europæiske Centralbanks retningslinje (EU) 2019/1265 (ECB/2019/19) ( 13 ),

30) »sponsor«har samme betydning som »pensionstegnende firma« som defineret i artikel 6, nr. 3), i Europa-Parlamentets og Rådets forordning (EU) 2016/2341 ( 14 ),

31) »pensionsforvalter«har samme betydning som defineret i afsnit 5.185 i bilag A til forordning (EU) nr. 549/2013,

32) »fortrolig statistisk information«har samme betydning som defineret i artikel 1, nr. 12), i forordning (EF) nr. 2533/98.

▼B







KAPITEL II

ALMINDELIGE BESTEMMELSER OM RIAD OG OM REGISTRERING, VEDLIGEHOLDELSE, REVIDERING OG OVERFØRSEL AF REFERENCEDATA FOR ENHEDER

Artikel 3

Oprettelsen af RIAD-knudepunkter

1. Hver national centralbank opretter et lokalt RIAD-knudepunkt, der omfatter lokale centre for ekspertise, viden og alle tekniske opgaver vedrørende referencedata for enheder og deres gruppestrukturer.

2. De lokale RIAD-knudepunkter udfører følgende funktioner: a) de udgør det entydige kontaktpunkt for alle spørgsmål vedrørende referencedata i RIAD i de enkelte medlemsstater, b) de koordinerer efter bedste evne aktiviteten med andre kompetente nationale myndigheder på nationalt plan, med det centrale RIAD-knudepunkt og med andre knudepunkter i ESCB, for at sikre nøjagtigheden, rettidigheden og konsistensen af referencedata for alle residente enheder, der er registreret i RIAD, og c) de sikrer efter bedste evne den konsistente anvendelsen af identifikationskoder for enheder i andre databaser for at muliggøre forbindelser mellem og synkronisering af de forskellige datasæt.

3. ECB opretter et centralt RIAD-knudepunkt, som udfører følgende opgaver: a) det koordinerer de lokale RIAD-knudepunkters arbejde, b) det overvåger, og om nødvendigt, foreslår Den Statistiske Komité ændringer vedrørende rammerne for forvaltningen af RIAD i henhold til denne retningslinje, c) det kontrollerer datakvaliteten, og d) det forvalter referencedata for enheder, der er residente i tredjelande.

Artikel 4

Registrering af referencedata i RIAD

1. De nationale centralbanker træffer alle mulige foranstaltninger for nøjagtigt at registrere alle relevante enheder i RIAD og henviser konsekvent til sådanne enheder, uanset deres residensland, ved hjælp af den RIAD-kode, der er allokeret til dem.

2. De nationale centralbanker vedligeholder referencedata for enheder, som er residente i deres medlemsstat, og sikrer så vidt muligt deres nøjagtige registrering i RIAD i overensstemmelse med de tidsfrister, som ECB gør tilgængelige for de nationale centralbanker. Referencedataene for en enhed omfatter navnlig, dens navn, LEI-identifikationskode eller anden relevant identifikationskode, institutionel sektor og residensland, samt de øvrige referencedata-attributter, der er opstillet i bilag I og II.

3. ECB forvalter referencedataene for enheder, der er residente i tredjelande efter bedste evne. ECB kan etablere bilaterale ordninger direkte med visse nationale centralbanker for nogle områder udenfor Unionen, f.eks. med henblik på forretningsekspertise og sproglige kompetencer.

4. De kompetente nationale centralbanker anvender alle oplysninger, som er tilgængelige for dem på nationalt plan, for i videst muligt omfang at sikre, at referencedataene om alle relevante residente enheder, der er registreret i RIAD, er fuldstændige, korrekte og opdaterede. Med henblik herpå anvender de nationale centralbanker alle foreliggende oplysningskilder, som de anser for at være passende, forudsat at sådanne oplysninger kan anvendes til formålet og i den udstrækning, som er forudset i forordning (EF) nr. 2533/98 og, efter omstændighederne, underlagt foranstaltninger til beskyttelse af fortrolighed, i overensstemmelse med artikel 8 i den forordning.

5. RIAD gør det muligt at behandle oplysninger om enheder og alle relevante enkelte attributter, som indberettes af en eller flere kilder. Hvis der findes to eller flere modstridende kilder, bestemmer en regel om sammensætning, hvordan de relevante datakilder opstilles. Den kompetente nationale centralbank skal enten acceptere denne standardregel om sammensætning eller vælge sin egen prioritetsorden for de relevante datakilder. Hvis en kompetent national centralbank vedtager en anden prioritetsorden, skal den registrerer denne i RIAD og ECB skal godkende den nye prioritetsorden. Den kompetente nationale centralbank kan etablere en særskilt sammensætningsregel for hver attribut, og centralbanken kan ændre reglen efterfølgende, hvis dette bliver nødvendigt. De nationale centralbanker kan føre drøftelser med ECB gennem dets centrale RIAD-knudepunkt om at nå til enighed om spørgsmål vedrørende klassificering i de tilfælde, hvor enten ECB eller de nationale centralbanker er af den opfattelse, at spørgsmålet er kontroversielt, og navnligt vedrørende MFI-sektoren.

6. Under forbehold af kravene i forordning (EF) nr. 45/2001, hvorefter alle persondata i RIAD skal behandles, må de nationale centralbanker ikke slette enheder, der er registreret i RIAD, for at sikre, at der er en registrering af en enhed og hele dens livscyklus. ECB etablerer en procedure til berigtigelse af faktiske fejl og gør denne tilgængelig for de nationale centralbanker.

7. De kompetente nationale centralbanker holdes ikke ansvarlige for misbrug af data foretaget af andre ESCB centralbanker.

Artikel 5

Allokering og forvaltning af RIAD-koder og identifikationskoder

1. De kompetente nationale centralbanker tildeler hver resident enhed en RIAD-kode i forbindelse med dens første registrering i RIAD. En nationale centralbank eller ECB kan tildele ikke-residente enheder, som endnu ikke er identificeret i RIAD, en midlertidig RIAD-kode. RIAD-koden og den midlertidige RIAD-kode skal opfylde det påkrævede format, som ECB gør tilgængelig for de nationale centralbanker.

2. De nationale centralbanker skal sikre, at hver RIAD-kode, som de tildeler, er eksklusiv, således at RIAD-koden ikke vedrører mere end en kode, og at den ikke ændres over tid. Enheder identificeres entydigt i RIAD med RIAD-koden for at sikre gnidningsløse systemer for udveksling af data og kommunikation mellem RIAD og ESCB og mellem RIAD og SSM.

3. Hvis enheder er registreret med en midlertidig RIAD-kode, skal de kompetente nationale centralbanker vurdere mulige dobbelte koder og tildele en RIAD-kode senest den sidste arbejdsdag i den anden måned efter datoen for modtagelse af listen over mulige duplikater, som RIAD automatisk har genereret.

4. ECB tildeler RIAD-koden og behandler de nødvendige referencedater for internationale organisationer i RIAD.

5. Enheder, der er registreret i RIAD, kan have flere identifikationskoder eller »aliasser«. Når de nationale centralbanker indberetter oplysninger om en attribut, skal de registrere typen af identifikationskode (eller dens beskrivelsen, hvis tilladt, når identifikationskodetypen ikke er omfattet af den foruddefinerede liste over typer af identifikationskoder i RIAD) og den tilsvarende kode. De nationale centralbanker skal også sikre, at disse oplysninger indberettes til RIAD i det påkrævede format, som ECB gør tilgængelig for de nationale centralbanker.

Artikel 6

Registrering af demografiske begivenheder, sektorændringer og selskabshændelser i RIAD

1. Den kompetente nationale centralbank registrerer efter bedste evne alle demografiske begivenheder vedrørende enheder, hvis referencedata er registreret i RIAD. Disse begivenheder omfatter:

a) enhedens fødselsdag,

b) enhedens lukningsdag,

c) datoen, på hvilken enheden bliver inaktiv.

2. De kompetente nationale centralbanker indberetter efter bedste evne oprettelsen eller opdateringen af attributter ledsaget af det tilsvarende gyldighedsinterval for værdierne.

3. De kompetente nationale centralbanker indberetter alle opdateringer i forbindelse med omklassificeringen af en enhed i overensstemmelse med bilag I, enten så snart de bliver gjort opmærksomme på ændringen, eller på dagsbasis hvis ændringen sker for så vidt angår en omklassificering af en MFI, uanset om en tidligere ikke-MFI bliver en MFI, eller en MFI bliver en ikke-MFI.

De kompetente nationale centralbanker fremsender en skriftlig redegørelse for forsinkelser mellem en MFI's omklassificering og dens registrering i RIAD til ECB.

4. De kompetente nationale centralbanker skal efter bedste evne indberette alle selskabshændelser, der påvirker en enheds status, som f.eks. enhedens fødsel, ændring (f.eks. hvis en enhed bliver inaktiv), eller lukning.

De kompetente nationale centralbanker indberetter følgende selskabshændelser, for så vidt angår residente enheder, der er opstillet i bilag I, i RIAD, så snart de bliver gjort opmærksomme på dem i overensstemmelse med tidsrammen i kapitel VI:

a) fusioner ved stiftelse af et nyt selskab som defineret i artikel 90 i Europa-Parlamentets og Rådets direktiv (EU) 2017/1132 ( 15 ),

b) fusioner ved overtagelse som defineret i artikel 89 i direktiv (EU) 2017/1132,

c) spaltning ved overtagelse som defineret i artikel 136 i direktiv (EU) 2017/1132,

d) spaltning ved stiftelse af nye selskaber som defineret i artikel 155 i direktiv (EU) 2017/1132,

e) afhændelse af et datterselskab.

Artikel 7

Vedligeholdelses- og revisionspolitik

De nationale centralbanker sikrer efter bedste evne, at alle attributter vedligeholdes og regelmæssigt opdateres. Vedligeholdelsen skal omfatte rettidige og effektive revideringer af attributterne.

Artikel 8

Overførselsstandarder

1. Proceduren for at uploade data i RIAD er beskrevet i dataudvekslingsspecifikationerne, som de nationale centralbanker har adgang til. De nationale centralbanker uploader enten oplysninger gennem den standardmæssige ESCB-facilitet eller gennem online-opdateringer.

2. Inden data overføres til ECB, udfører de nationale centralbanker validitetskontroller, som sikrer at de relevante data svarer til specifikationerne for dataudveksling. De nationale centralbanker opretholder et tilstrækkeligt antal kontrolprocedurer for at minimere driftsfejl og sikrer, at de data, som registreres via RIAD, er nøjagtige og konsistente.

3. Hvis de nationale centralbanker ikke har adgang til RIAD som følge af en teknisk fejl, skal de benytte nødberedskabet, der er tiltænkt sådanne tilfælde, eller overføre dataene via e-mail til følgende adresse: RIAD-Support@ecb.europa.eu. De nationale centralbanker skal sikre fortroligheden af data, der sendes per e-mail i overensstemmelse med artikel 8 i forordning (EF) nr. 2533/98.

4. De nationale centralbanker kan anvende nationalt tegnsæt ved overførsel af data, forudsat at de anvender det latinske alfabet. De anvender Unicode (UTF-8) for at kunne vise alle specialtegnsæt korrekt, når de modtager information fra ECB via RIAD.

Artikel 9

Bekræftelse på modtagelse og fejlmeddelelser

Når nye data registreres i RIAD, genereres valideringskontroller automatisk for at kontrollere kvaliteten af de tilvejebragte oplysninger på grundlag af aftalte standarder og valideringsregler. ECB sikrer, at de nationale centralbanker har et automatiseret backflow, der omfatter:

a) en bekræftelse af modtagelse, der indeholder en opsummering af de opdateringer, der er blevet behandlet og på korrekt vis indført i det relevante datasæt, og/eller

b) en fejlmeddelelse med udførlige oplysninger om de opdateringer og valideringskontrolprocedurer, der mislykkedes.

Efter modtagelsen af en fejlmeddelelse træffer de nationale centralbanker straks foranstaltninger til overførsel af de korrigerede oplysninger.







KAPITEL III

FORTROLIGHED

Artikel 10

Fortroligheden af attributværdier

▼M1

1. I overensstemmelse med fortrolighedsordningen i artikel 8 i forordning (EF) nr. 2533/98, offentliggøres fortrolige referencedata ikke. Statistiske oplysninger fra kilder, som er offentligt tilgængelige i overensstemmelse med national lovgivning anses ikke for at være fortrolige og oplysninger, der er registreret i RIAD, offentliggøres normalt af de retlige enheder, som de referer til. Referencedata, der ikke oprindeligt er blevet indsamlet i henhold til ESCB's retlige ramme for statistik, er underlagt bestemmelser om fortrolighed, som gælder for dataene. Disse omfatter eksempelvis bestemmelser om fortrolighed for ikkestatistiske retlige rammer, i henhold til hvilke dataene er blevet indsamlet, og om kontrakter med den relevante enhed, som indberettede dataene.

2. De nationale centralbanker angiver fortrolighedsstatus for hver enkelt attribut, der beskriver en enhed, ved at vælge én af de forud definerede værdier:

a) »F« betyder fri, dvs. ikke fortrolig og kan offentliggøres,

b) »N« betyder, at en attributværdi kun må offentliggøres til brug for ESCB og andre institutioner, som der er indgået et aftalememorandum med, dvs. ikke til ekstern offentliggørelse

c) »C« betyder fortrolig statistisk information eller information, der ikke oprindeligt blev indsamlet i henhold til ESCB's retlige ramme for statistik, der er underlagt bestemmelser om fortrolighed eller

d) »R« betyder, at en attributværdi ud over de anvendelser, der er tilladt i henhold til denne artikels stk. 2, litra b), kan deles med rapporteringsenheden, som indgav denne information og — med forbehold af gældende fortrolighedsbegrænsninger — med andre rapporteringsenheder, dvs. udelukkende begrænset offentliggørelse.

3. ECB behandler de tilvejebragte oplysninger og beskytter deres fortrolighed, således at ECB ikke offentliggør data markeret som »C«, »N« eller »R«. Med hensyn til kvantitative mål, der er markeret som »C«, »N« eller »R«, kan ECB dog offentliggøre eller distribuere en række størrelseskategorier.

4. LEI og alle offentligt anvendte identifikatorer, herunder administrative identifikatorer, har altid værdien »F«.

▼B

5. Følgende attributter har altid værdien »F« for enheder med en LEI-kode:

a) navn

b) adresse.

▼M1

6. Følgende attributter har altid værdien »F« for enheder, hvis attributter er opført i bilag I og »F«, »R« eller »N« for enheder, hvis attributter er anført i bilag II:

a) navn

b) institutionel sektor.

▼B







KAPITEL IV

DATAKVALITETSSIKRING

Artikel 11

Datakvalitet og synkronisering

1. Med forbehold af ECB's kontrolrettigheder i henhold til forordning (EF) nr. 2533/98 og forordning (EU) nr. 1071/2013 (ECB/2013/33), skal de nationale centralbanker overvåge og sikre kvaliteten af alle oplysninger, der gøres tilgængelige for ECB i overensstemmelse med de principper, der gælder for forvaltning af statistik og rammerne for kvalitetssikring, som offentliggjort på ECB's websted.

2. I lyset af den planlagte integration af datasættene skal de nationale centralbanker sikre, at referencedataene er passende, fuldstændige og konsistente. Navnlig skal de nationale centralbanker efter bedste evne sikre, at de referencedata, der anvendes i de forskellige datasæt, synkroniseres.

3. I tilfælde af modstridende synspunkter for så vidt angår eksempelvis identificeringen eller klassificeringen af enheder eller andre spørgsmål vedrørende sikringen af datakvalitet, træffer ECB afgørelse efter behørigt samråd med ESCB' Statistiske Komité.

4. Senest et år efter vedtagelsen af denne retningslinje skal ESCB's Statistiske Komité vedtage procedurer for sikring af datakvaliteten, herunder en RIAD-kvalitetsrapport. Den skal derefter revidere procedurerne med regelmæssige treårige intervaller.







KAPITEL V

SAMARBEJDE MED ANDRE MYNDIGHEDER END DE NATIONALE CENTRALBANKER

Artikel 12

Samarbejde med andre myndigheder end de nationale centralbanker

1. Hvis kilder til dele af eller alle dataene, der refereres til i kapitel II, VI og VII, hører under andre nationale myndigheders kompetenceområde end de nationale centralbanker, skal de nationale centralbanker bestræbe sig på at indgå permanente samarbejdsordninger med disse myndigheder for at sikre en dataoverførsel, der opfylder ECB's standarder, navnlig for så vidt angår datakvalitet og fortrolighedsstatus, og kravene i denne retningslinje, med mindre samme resultat allerede er blevet opnået gennem den eksisterende nationale lovgivning. Efter omstændighederne kan disse ordninger ske i form af aftalememoranda indgået med de nationale statistiske institutter, kompetente nationale myndigheder eller andre nationale myndigheder.

2. Hvis en national centralbank i forbindelse med et sådant samarbejde ikke er i stand til at opfylde forpligtelserne i medfør af kapitel II, VI og VII, fordi den kompetente nationale myndighed ikke har stillet de nødvendige data eller den nødvendige information til rådighed for den nationale centralbank, vurderer ECB og den nationale centralbank årsagen sammen med den nationale myndighed, for at sikre at oplysningerne rettidigt kan stilles til rådighed i overensstemmelse med gældende kvalitetsstandarder.

3. Hvis statistisk information, der er klassificeret som fortrolig, stammer fra nationale myndigheder, der ikke er nationale centralbanker, skal sådan information anvendes af ECB i overensstemmelse med forordning (EF) nr. 2533/98.







KAPITEL VI

SPECIFIKKE BESTEMMELSER OM REGISTRERINGEN AF REFERENCEDATA FOR ENHEDER

Artikel 13

Offentliggørelse af lister over enheder

ECB offentliggør lister over enheder:

a) i det omfang og på den måde, det tillades i henhold til de relevante statistiske regler nævnt i dette kapitel, og

b) i overensstemmelse med den institutionelle sektorklassifikation, der er defineret i bilag A til forordning (EU) nr. 549/2013.

Artikel 14

Registrering af referencedata for MFI'er

1. For at gøre det muligt at oprette og føre listen over MFI'er som omhandlet i artikel 4 i forordning (EU) nr. 1071/2013 (ECB/2013/33) skal de nationale centralbanker registrere de attributter i RIAD, der er specificeret i del 1 og 2 i bilag I til denne retningslinje med de foreskrevne intervaller.

2. En national centralbank skal registrere i RIAD, hvis en institution på MFI-listen er begrænset i sine finansielle formidlingsaktiviteter, f.eks. med hensyn til modtagelse af indlån eller ydelse af lån, navnlig før dens likvidation og/eller udtrædelse af MFI-sektoren.

3. ECB kan med mellemrum anmode om yderligere oplysninger fra den relevante nationale centralbank, som den relevante nationale centralbank skal efterkomme hurtigst muligt, for at gøre det muligt for ECB at overvåge, om RIAD-dataene er konsistente med de relevante nationale klassifikationer af MFI'er.

4. Hvis en MFI er en filial, skal dens forhold til sit ikke-residente hovedsæde registreres i RIAD. Modsætningsvis, hvis en MFI er et hovedsæde, skal dens forhold til sine filialer, som er residente i andre medlemsstater, der har euroen som valuta, registreres i RIAD.

5. Hvor det er muligt, registrerer de nationale centralbanker opdateringer af de attributter, der er angivet for MFI'erne i del 1 og 2 i bilag I, så snart der opstår ændringer i MFI-sektoren eller i eksisterende MFI'ers attributter. Hvis dette ikke er muligt, fremsender de nationale centralbanker en skriftlig redegørelse for forsinkelsen fra ændringen indtrådte til dens registrering i RIAD til ECB.

Artikel 15

Registrering af referencedata for IF'er

1. For at gøre det muligt at oprette og føre listen over IF'er som omhandlet i artikel 3 i forordning (EU) nr. 1073/2013 (ECB/2013/38) registrerer de nationale centralbanker de attributter, der er specificeret i del 1 og 2 i bilag I til denne retningslinje, med de foreskrevne intervaller til RIAD.

2. Alt efter omstændighederne skal forhold mellem IF'er og administrationsselskaber og mellem en underfond og en paraplyfond registreres i RIAD.

3. De nationale centralbanker skal indberette alle opdateringer til attributterne for IF'er i del 1 og 2 i bilag I, navnlig hvis en IF træder ind i eller forlader IF-populationen, og registrere dem i RIAD kvartårligt, senest to måneder efter afslutningen på hvert kvartal. Nettoaktivværdi-attributten skal dog opdateres årligt for alle IF'er senest to måneder efter referencedatoen ultimo året.

Artikel 16

Registrering af referencedata for FVC'er

1. For at gøre det muligt at oprette og føre listen over FVC'er som omhandlet i artikel 3 i forordning (EU) nr. 1075/2013 (ECB/2013/40) registrerer de nationale centralbanker de attributter i RIAD, der er specificeret i del 1 og 2 i bilag I, med de foreskrevne intervaller.

2. Alt efter omstændighederne skal forhold mellem FVC'er og administrationsselskaber og originatorer registreres i RIAD.

3. De nationale centralbanker skal indberette alle opdateringer til attributterne for FVC'er i del 1 og 2 i bilag I, navnlig hvis en FVC træder ind i eller forlader FVC-populationen, og registrere dem i RIAD kvartårligt, senest 14 arbejdsdage efter afslutningen på hvert kvartal.

Artikel 17

Registrering af referencedata for PSRI'er

For at gøre det muligt at oprette og føre listen over PSRI'er som omhandlet i artikel 5, stk. 2, i Den Europæiske Centralbanks forordning (EU) nr. 1409/2013 (ECB/2013/43) ( 16 ), registrerer de nationale centralbanker de attributter i RIAD, der er specificeret i del 1 og 2 i bilag I til denne retningslinje med de foreskrevne intervaller. De nationale centralbanker indberetter alle opdateringer til disse attributter, navnlig hvis en PSRI træder ind i eller forlader PSRI-populationen og registrerer dem i RIAD ultimo året, senest tre måneder efter årets afslutning.

Artikel 18

Registrering af referencedata for IC'er

1. For at gøre det muligt at oprette og føre listen over IC'er som omhandlet i artikel 3 i forordning (EU) nr. 1374/2014 (ECB/2014/50) registrerer de nationale centralbanker de attributter i RIAD, der er specificeret i del 1 og 2 i bilag I til denne retningslinje med de foreskrevne intervaller. De nationale centralbanker indberetter alle opdateringer til disse attributter, navnlig hvis en IC træder ind i eller forlader IC-populationen, og registrerer dem i RIAD kvartårligt, senest to måneder efter afslutningen på hvert kvartal.

2. Hvis en IC er en filial, skal dets forhold til sit ikke-residente hovedsæde registreres i RIAD. Modsætningsvis, hvis et IC er et hovedsæde, skal dets forhold til sine filialer, som er residente i andre medlemsstater, der har euroen som valuta, registreres i RIAD.

▼M1

Artikel 18a

Registrering af referencedata for PF'er

1. For at gøre det muligt at oprette og føre listen over PF'er som omhandlet i artikel 3 i forordning (EU) 2018/231(ECB/2018/2) skal de nationale centralbanker registrere i RIAD de attributter, der er specificeret i Del 1 og 2 i bilag I til denne retningslinje med de foreskrevne intervaller. De nationale centralbanker indberetter alle opdateringer til disse attributter, navnlig hvis en PF'er træder ind i eller forlader PF-populationen og registrerer dem i RIAD på kvartalsbasis, senest tre måneder efter hvert kvartal for de kvartalsvise attributter og på årsbasis inden for seks måneder efter årets afslutning for de årlige attributter.

2. Ved indsendelse af den første liste over PF'er skal de nationale centralbanker registrere fuldstændige kvartalsvise referencedata i RIAD som specificeret i del 1 og 2 i bilag I til denne retningslinje senest den 2. oktober 2019. De nationale centralbanker skal registrere de årlige attributter i RIAD senest den 31. marts 2020.

3. Hvis en PF'er en filial, skal dets forhold til dets ikkeresidente hovedsæde registreres i RIAD. Modsætningsvis, hvis en PF er et hovedsæde, skal dens forhold til dens filialer, der er residente i andre medlemsstater, der har euroen som valuta, registreres i RIAD.

4. Forhold mellem PF'er og administrationsselskaber og sponsorer skal registreres i RIAD, alt efter omstændighederne. I denne artikel henviser begrebet »administrationsselskaber« til pensionsforvaltere for så vidt angår de data, der skal indberettes af disse enheder i henhold til forordning (EU) 2018/231 (ECB/2018/2).

▼M1

Artikel 19

Løbende offentliggørelse af datasæt

ECB offentliggør datasættene nedenfor som følger:

1) Hver arbejdsdag kl. 18.00 CET tager ECB en kopi af det MFI-datasæt, som er tilgængeligt på dens websted.

2) Kl. 18.00 CET den fjerde arbejdsdag efter fristen for at sende opdateringer laver ECB en kopi af IF-datasættet og gør den tilgængelig på sit websted.

3) Kl. 18.00 CET den anden arbejdsdag efter fristen for at sende opdateringer laver ECB en kopi af FVC-datasættet og gør den tilgængelig på sit websted.

4) Kl. 18.00 CET den sidste arbejdsdag i måneden efter måneden for fristen for at sende opdateringer laver ECB en kopi af PSRI-datasættet og gør den tilgængelig på sit websted.

5) Kl. 18.00 CET den fjerde arbejdsdag efter fristen for at sende opdateringer laver ECB en kopi af IC-datasættet og gør den tilgængelig på sit websted.

6) Kl. 18.00 CET den fjerde arbejdsdag efter fristen for at sende opdateringer laver ECB en kopi af PF-datasættet og gør den tilgængelig på sit websted.

I hvert tilfælde er det relevante datasæt den liste over enheder, der er henvist til i den pågældende ECB-forordning om statistisk indberetning af den omhandlede type enhed.

▼B







KAPITEL VII

RELEVANTE REFERENCEDATA OM ENHEDER FOR IKKE-OFFENTLIGGJORTE DATASÆT OG GRUPPER

Artikel 20

Relevante referencedata om enheder for ikke-offentliggjorte datasæt

I tillæg til data, der er nødvendige for de offentliggjorte lister over enheder, anvender yderligere ikke-offentliggjorte datasæt også referencedata over enheder. Et overblik over attributter af relevans for disse datasæt findes i bilag II. Artikel 21-28 specificerer nærmere betingelserne for indberetning af de attributter, der nævnes i bilag II. De nationale centralbanker skal navnlig sikre referencedataenes fuldstændighed og konsistens i de forskellige datasæt.

Artikel 21

Statistik over individuelle balanceposter (iBSI) og individuelle MFI-renter (iMIR)

De kompetente nationale centralbanker sikrer, at oplysningerne vedrørende panelet af kreditinstitutter i euroområdet, for hvilke iBSI- og iMIR-data skal indberettes af de nationale centralbanker til ECB i overensstemmelse med retningslinje ECB/2014/15, registreres korrekt i RIAD. ECB underretter de nationale centralbanker om sammensætningen af panelet. De nationale centralbanker foretager de nødvendige ændringer i de oplysninger, der er registreret i RIAD, når panelets medlemskab ændres.

▼M1

Artikel 22

Referencedata af relevans for forordning (EU) nr. 1333/2014 (ECB/2014/48)

1. De nationale centralbanker skal sikre, at referencedataene for enheder, som LEI'erne er blevet tildelt, og som er af relevans for forordning (EU) nr. 1333/2014 (ECB/2014/48), er registreret i RIAD. De nationale centralbanker registrerer alle manglende referencedata senest fem arbejdsdage efter underretning fra ECB om de manglende referencedata af relevans for forordning (EU) nr. 1333/2014 (ECB/2014/48). ECB underretter ugentligt de nationale centralbanker om, hvilke referencedata, der er af relevans for forordning (EU) nr. 1333/2014 (ECB/2014/48). De kompetente nationale centralbanker skal yderligere opdatere referencedataene for enheder af relevans for forordning (EU) nr. 1333/2014 (ECB/2014/48) og er registreret i RIAD, så snart de bliver opmærksomme på ændringer af en eller flere attributter.

2. Den korte eurorente er baseret på en undergruppe af data indberettet i henhold til forordning (EU) nr. 1333/2014 (ECB/2014/48). Hvis en enhed, som en LEI er blevet tildelt, er relevant for fastsættelsen af den korte eurorente, registrerer de nationale centralbanker i RIAD sektorklassifikationen fra det europæiske nationalregnskabssystem (»ENS 2010«) og de andre attributter, der er opført i bilag II for den enhed på den samme dag efter underretning fra ECB om, hvilken enhed, der er relevant for fastsættelsen af den korte eurorente. ECB underretter dagligt de nationale centralbanker om, hvilke referencedata, der er af relevans for fastsættelsen af den korte eurorente.

▼B

Artikel 23

Referencedata af relevans for forvaltningen af sikkerhedsstillelse

De kompetente nationale centralbanker sikrer kvaliteten og pålideligheden af referencedataene for enheder af relevans for forvaltningen af sikkerhedsstillelse og registrerer alle attributter i RIAD, der er opstillet i bilag II, af relevans for disse enheder, således at de kompetente nationale centralbanker kan verificere, at de pengepolitiske modparter opfylder de bestemmelser, der regulerer de tætte forbindelser, som fastsat i Afsnit VIII i fjerde del i retningslinje (EU) 2015/510 (ECB/2014/60).

Artikel 24

Referencedata af relevans for systemet til finansiel styring (Treasury Management System, TMS)

De kompetente nationale centralbanker bestræber sig efter bedste evne på at registrere alle attributter i RIAD, der er opstillet på listen i bilag II, for enheder af relevans for TMS. ECB har ansvaret for at tildele TMS-identifikationskoder til de enheder, der er af relevans for TMS.

Artikel 25

Referencedata af relevans for SHSDB

De kompetente nationale centralbanker registrerer alle attributter i RIAD, der er opstillet i bilag II, for de modparter, der er relevante for SHSDB i overensstemmelse med Den Europæiske Centralbanks forordning (EU) 2016/1384 (ECB/2016/22) ( 17 ) og Den Europæiske Centralbanks retningslinje (ECB/2013/7) ( 18 ). De nationale centralbanker sikrer, at disse enheder er knyttet til SHSDB gennem en fælles, stabil enhedsidentifikationskode, som dækker sådanne enheder i alle sektorer.

Artikel 26

Referencedata af relevans for CSDB

De nationale centralbanker bestræber sig på efter bedste evne at registrere alle attributter i RIAD, der er opstillet i bilag II, for udstedere af værdipapirer, som er residente i deres land, og som er registreret i CSDB i overensstemmelse med Den Europæiske Centralbanks retningslinje ECB/2012/21 ( 19 ). De nationale centralbanker sikrer, at disse enheder er knyttet til CSDB gennem en fælles, stabil enhedsidentifikationskode, som dækker sådanne enheder i alle sektorer.

Artikel 27

Referencedata af relevans for AnaCredit

De nationale centralbanker sikrer, at de referencedata for modparter, der er relevante for AnaCredit, i overensstemmelse med forordning (EU) 2016/867 (ECB/2016/13) og i retningslinje (EU) 2017/2335 (ECB/2017/38), registreres i RIAD. Bilag II indeholder et overblik over de relevante attributter, som er krævet i overensstemmelse med den forordning og retningslinje, herunder den særlige identifikation af alle residente modparter i RIAD.

Artikel 28

Registrering af referencedata for grupper

1. De nationale centralbanker sikrer registreringen af referencedata om forhold, der er nødvendige for datarapporteringen til SHSDB, i overensstemmelse med forordning (EU) 2016/1384 (ECB/2016/22), til AnaCredit i overensstemmelse med forordning (EU) 2016/867 (ECB/2016/13) og i forbindelse med vurderingen af tætte forbindelser i overensstemmelse med retningslinje (EU) 2015/510 (ECB/2014/60). Disse oplysninger om referencedata om forhold vil muliggøre, at systemet kan foretage en dynamisk konstruktion af gruppestrukturerne.

2. De nationale centralbanker indberetter statistiske oplysninger om bankkoncerner på niveauet for den juridiske enhed, herunder alle enheder (det direkte moderselskab eller det direkte datterselskab), der tilhører bankkoncernen, og som er etableret uden for euroområdet.

3. De nationale centralbanker kan indberette oplysninger om ikke-kontrollerede enheder til ECB.

4. De nationale centralbanker kan fuldstændiggøre oplysningerne om koncernerne ved at registrere alle andre typer af koncernmedlemmer og afhængige enheder, og sikrer efter bedste evne at oplysningerne opdateres og vedligeholdes.

5. Hvis der foreligger modstridende oplysninger om enheder, der tilhører en gruppestruktur, skal de kompetente nationale centralbanker tage højde for vejledningen fra den nationale centralbank i det land, hvor, koncernens hovedkontor er resident.







KAPITEL VIII

AFSLUTTENDE BESTEMMELSER

Artikel 29

Forenklet ændringsprocedure

ECB's Direktion kan foretage tekniske ændringer af bilagene til denne retningslinje, forudsat at de pågældende ændringer hverken ændrer den underliggende begrebsmæssige ramme eller påvirker rapporteringsbyrden for rapporteringsenhederne i medlemsstaterne. Direktionen underretter uden ugrundet ophold Styrelsesrådet om alle sådanne ændringer.

Artikel 30

Virkning

Denne retningslinje får virkning på den dato, hvor den meddeles de nationale centralbanker i de medlemsstater, der har euroen som valuta.

Artikel 31

Adressater

Denne retningslinje er rettet til de nationale centralbanker i de medlemsstater, der euroen som valuta.

▼M1









BILAG I

REGISTER OF INSTITUTIONS AND AFFILIATES DATA (RIAD) — LISTER DER OFFENTLIGGØRES

DEL 1

Attributter der skal indberettes for datasæt, der vedligeholdes med henblik på offentliggørelse







Attributtens navn () Relevant i forbindelse med listen over MFI'er IF'er FVC'er PSRI'er () IC'er PF'er Type Opdateringshyppighed Type Opdateringshyppighed Type Opdateringshyppighed Type Opdateringshyppighed Type Opdaterinshyppighed Type Opdateringshyppighed Identifikationskoder — RIAD-kode M d M q M q M a M q M q — National identifikationskode — (hvis tilgængelig) M d O q M q M a M q M q — EGR-kode O d O q — LEI (hvis den findes) M d M q M q M a M q M q — Bankidentifikationskode (BIC) O d — ISIN (hvis tilgængelig) O m M q M q O q O q Navn M d M q M q M a M q M q Residensland M d M q M q M a M q M q Adresse (*1) M d O q O q M a M q M q Juridisk form (*1) M d O q O q O a O q O q Markering af opstillet M d M q M q O a M q M q Tilsynstype M d M q M q M a M q M q Indberetningskrav M d M q M q M a M q M q Banktilladelsestype M d O a Juridisk organisationsform M q Markering af UCITS-overensstemmelse/overholdelse M q Markering af Sub-fond M q Securitisationens karakter M q Investeringsforeningstype M q Investeringspolitik for investeringsforeninger M q Investeringsforeningstype M q Markering af »Er sponsoreret« M q Markering af betalingstjenesteudbyder (PSP) M a Markering af betalingssystemsoperatør (PSO) M a Markering af lille PSP M a Markør PSP-undtagelse ydet M a PSP-licenstype M a PSP geografisk område M a Institutionel sektor M d M q M q M a M q M q Detaljer for institutionel sektor M d M q M q M a M q M q Kontrol af institutionel sektor M d M q M q M a M q M q NACE-kode M d M q M q O a M q M q Geografisk placering (NUTS) (*1) M d O q O q M a M q M q Ansættelse indenlandsk ((+)) O a O a O a O a O a O a Samlet balance (ECB-forordning) indenlandsk ((+)) M a O () a O a Netto aktiver, indenlandsk assets ((+)) O a M a Bruttopræmier skriftelige indenlandsk ((+)) M a Samlet ansættelse ((++)) O a O a O a O a O a O a Samlet balance ((++)) M a O a O a O () a O a Bruttopræmier skriftlige ((++)) M a Fødselsdato O d O q O q O a O q O q Lukningsdato M d M q M q M a M q M q Markering af »Er inaktiv« M d M q M q M a M q M q Markering af »Er under likvidation« M d O q M q M a M q O q Krævede modparter Originator af FVC M q Administrationsselskab (alt efter omstændighederne) M q M q M () q Hovedsæde alt efter omstændighederne. M d M q M q (+) undtagen ikkeresidente filialer (eller hovedsæder). (++) inklusive ikkeresidente filialer (alt efter omstændighederne). (*1) alt efter omstændighederne. (3) Bemærk, at listen over PSRI'er kan overlappe listen over MFI'er. (4) Dette bør indberettes for mindst en af variablerne, afhængig af dataindsamlingssystemet. (5) Denne attribut henviser til pensionsforvaltere for så vidt angår de data, der indberettes af disse enheder i henhold til forordning (EU) 2018/231 (ECB/2018/2). Relevans: M (obligatorisk), O (valgfri), tom (ikke relevant) Hyppighed: a (årlig), q (kvartalsvis), m (månedlig) d (daglig/så snart ændringen opstår). Tidsfrister: for årlige data (hvis intet andet er anført): en måned efter referencedatoen.

DEL 2

Typer af forhold mellem enheder







Type Opdateringshyppighed 1. Forhold inden for en virksomhed Forhold mellem en eller flere juridiske enheder og en virksomhed O — 2. Forhold inden for virksomhedskoncerner Kontrol af forhold mellem juridiske enheder M () q Ejerforhold (ikkekontrolleret) mellem juridiske enheder O q 3. Andre forhold Forbindelse mellem en oprindelig udsteder og dens FVC M q Forbindelse mellem et administrationsselskab og dets FVC/IF/PF () (*1) M q Forbindelse mellem en ikkeresident filial og dens residente hovedkontor M q () Forbindelse mellem en resident filial og dens ikkeresidente hovedkontor M q Forbindelse mellem en underfond og en paraplyfond (*1) M q Forbindelse mellem en enhed og dens øverste moderselskab () (*1) M m Forbindelse mellem en pensionskasse og dens sponsor (*1) O q (1) kun for »bankkoncerner« med hovedsæde i euroområdet og for modparter som overvejet i forordning (EU) 2016/867 (ECB/2016/13), ellers valgfri. (2) mindst kvartalsvis, afhængig af sektor. (3) kun for AnaCredit-relevante enheder. (4) undtagen enheder der forvalter sig selv. (*1) alt efter omstændighederne.









BILAG II

REGISTER OF INSTITUTIONS AND AFFILIATES DATA (RIAD) — LISTER, DER IKKE OFFENTLIGGØRES

Attributter der skal rapporteres for datasæt på baggrund af deres respektive retlige rammer, jf. denne retningslinjes kapitel VII







Attributtens navn Individuelle BSI og MIR statistikker (iBSI-iMIR) Forordning (EU) nr. 1333/2014 (ECB/2014/48) og den korte eurorente Enheder der er relevante for forvaltning af sikkerhedsstillelse (Treasury Management System, TMS) Database over beholdninger af værdipapirer (Security Holding Statistics Database, SHSDB) (1) Centraliserede værdipapirdatabase (Centralised Securities Database, CSDB) Fælles Granulær Analytisk kreditdatabase (AnaCredit) (2) Identifikationskode for enheder — RIAD-kode x x x x x x x — LEI ((*1)) x x x x x — Nationale identifikationskoder ((*1)) x x x x — Andre identifikationskoder x x x x x Identifikationskode for instrument — ISIN x x Navn x x x x x x x Residensland x x x x x x x Adresse x Juridisk form x Institutionel sektor x x x x x x x Detaljer for institutionel sektor x x x x x x x Kontrol af institutionel sektor x x x x x x x Sikkerhedsstillelsesgruppe x NACE-kode x x x Geografisk placering (NUTS) x Markering CCP x Indberetningskrav x Regnskabsrammer x Samlet ansættelse x Samlet balance x Virksomhedsstørrelse x Årlig omsætning x Status mht. retlige foranstaltninger x Fødselsdato x x x x x x x Lukningsdato x x x x x x x Markering »Er inaktiv« x x x x x x Forhold — Ejerforhold x — Filialforhold x Forbindelse — til hovedsæde x x — til det direkte kontrollerende moderselskab x x — til det endelig kontrollerende moderselskab x x — til administrationsselskabet x (1) Listen over obligatoriske attributter for de relevante SHSDB modpartsroller er specificeret i de relevante retsakter. (2) Listen over obligatoriske attributter for en specifik AnaCredit-modpart afhænger af dens rolle (låntager, garant, osv.), residens (inden for/uden for den rapporterende medlemsstat), og datoen hvorpå lånet blev ydet som nærmere angivet i de relevante retsakter. (*1) »LEI« eller, hvis ikke tilgængeligt, bør »National identifikationskode« anvendes som obligatoriske attributter.